22/05/2020 | Administración LocalMunicipal
Negreira
Delegacións de alcaldía

ANUNCIO Con data de 14 de maio de 2020 ditouse o Decreto de Alcaldía nº 95/2020, cuxo contido se transcribe a continuación: “DECRETO ASUNTO: Delegación atribucións na Xunta de Goberno Local EXPEDIENTE: 2020/G003/000102 Don Manuel Ángel Leis Míguez, Alcalde-Presidente do Concello de Negreira, na provincia de A Coruña. Mediante o Decreto de Alcaldía nº 131/2019, de data 25 de xuño de 2019, a alcaldía deste concello delegou na Xunta de Goberno Local as seguintes competencias: a) Tódalas atribucións en materia de contratación de obras, servizos e subministros que sexan competencia da Alcaldía do Concello. b) O outorgamento de licenzas de apertura de establecementos fabriles, industriais, comerciais e de calqueira índole, as licenzas urbanísticas e tódalas demais atribucións en materia urbanística que sexan competencia de Alcaldía do Concello. c) A autorización, disposición e recoñecemento de gastos. d) A resolución dos recursos de reposición contra os actos administrativos ditados pola Xunta de Goberno Local nos asuntos incluidos nos apartados anteriores a), b) e c) Tendo en conta as medidas tomadas polo Goberno do Estado mediante o Real Decreto 463/2020, de 14 de marzo, polo que se declarou o estado de alarma para a xestión da situación de crise sanitaria ocasionada polo COVID-19, con data de 16 de marzo de 2020 ditouse o decreto de alcaldía número 68/2020 mediante co cal se revocaba a delegación de competencias da alcaldía na Xunta de Goberno Local que se establecían no decreto de alcaldía número 131/2019, de data 25 de xuño de 2019 Tendo en conta que o Consello de Ministros, con data de 28 de abril de 2020 aprobou o Plan para a transición hacia unha Nova Normalidade que establece os principais parámetros e instrumentos para o levantamento das medidas establecidas no Real Decreto do Estado de Alarma para conter a expansión. Visto que o Centro de Coordinación Operativa (Cecop) da situación de emerxencia sanitaria no territorio da Comunidade Autónoma de Galicia adoptou acordo de proposta para que as administracións públicas reactiven a tramitación de expedientes administrativos, emisión de informes e concesión de permisos e licenzas como medio necesario para a reactivación progresiva da actividad económica. Tendo en conta as competencias que me atribúe o artigo 21 da Lei 7/1985, de 2 de abril, Reguladora das Bases do Réxime Local e demais normativa concordante e de aplicación, RESOLVO: Primeiro.- Delegar na Xunta de Goberno Local as atribucións que se enumeran a continuación e que se atopan dentro das materias que poden ser obxecto de delegación segundo o artigo 21.3º da Lei 7/1985, de 2 de abril, reguladora das bases do réxime local: a) Tódalas atribucións en materia de contratación de obras, servizos e subministros que sexan competencia da Alcaldía do Concello. b) O outorgamento de licenzas de apertura de establecementos fabriles, industriais, comerciais e de calqueira índole, as licenzas urbanísticas e tódalas demais atribucións en materia urbanística que sexan competencia de Alcaldía do Concello. c) A autorización, disposición e recoñecemento de gastos. d) A resolución dos recursos de reposición contra os actos administrativos ditados pola Xunta de Goberno Local nos asuntos incluidos nos apartados anteriores a), b) e c) Segundo.- Dar conta ao Pleno da Corporación da presente resolución na próxima sesión ordinaria que celebre. Terceiro. - Efectuar a preceptiva publicación no Boletin Oficial da Provincia. Negreira, á data da sinatura electrónica ao marxe. O alcalde Manuel Ángel Leis Míguez” Negreira, 14 de maio de 2020. O alcalde Manuel Ángel Leis Míguez